CELEBRATION ADDRESSES 61 



UNIVERSITY OF ODESSA 



REGAI.I SOCIETATI LONDINIENSI. UNIVERSITAS CAESAREA NOVOROSSICA 

 maxima admiratione permota Clarissimorum de litteris artibusque optime 

 meritorum Virorum, quorum memoriam Societas Regalis Londiniensis nunc 

 annum ducentesimum quinquagesimum agens celebrat, gratissimo animo 

 Doctissimos Illustrissimos Sodales salutat et optat cupitque, ut iis eadem via 

 gloriosissima pergere et litteris prosperrima fortuna colendis totum genus 

 humanum semper maximis beneficiis afficere liceat. 



Odessa, 28 limit 1912. 



Rector: SERGIUS LEVASOFF. 



UNIVERSITY OF WARSAW 



INCLITAE SOCIETATIS REGALIS LONDINENSIS PRAESIDI, CONCILIO, SODALIBITS 

 UNIVEHSITATIS CAESAREAE VARSAVIENSIS RECTOR ET SENATUS S. P. D. Quod 

 ducentesimum quinquagesimum natalem illustrissimae Societatis Vestrae 

 sollemniter celebraturi huius laetitiae nos quoque participes esse voluistis, 

 pergratum nobis est. Summa enim reverentia atque admiratione immortalis 

 gloriae virorum doctorum recordamur, qui per hos CCL annos inter sodales 

 Vestros recepti vel scientiarum doctrinarumque experimentalium nova eaque 

 n'rmiora fundamenta posuerunt, vel in iis promovendis usque ad nostram 

 aetatem maxima diligentia optimoque eventu elaborarunt. Quis est porro 

 quin sciat, Societatem Vestram, certis sapienterque inventis legibus et 

 praeceptis fultam, omnibus scientiae naturalis partibus excolendis strenue 

 sagaciterque studuisse atque, quotiescunque rerum naturae investigationis 

 utilitas postulaverit, pro virili parte operam praebuisse, ut optimo iure 

 Britanniae decus haberi interque clarissima totius orbis instituta, bonarum 

 artium studia spectantia, numerari possit. Quae omnia reputantes atque in 

 ipsis fundamentis et principiis, quibus labores et studia illustrissimae Societatis 

 Vestrae nituntur, pignus quoddam perpetui naturae cognitionis processus 

 incrementique perspicientes, CCL annos feliciter peractos Ei congratulamur 

 piisque animis exoptamus, ut insequentibus quoque saeculis eodem quo adhuc 

 successu pro communi generis humani gloria atque utilitate laborare pergat. 

 Valete, Viri doctissimi, nosque Vobis commendatos habete. 



Datum Varsaviae, a. d. IV. Kalendas lunias a. MDCCCCXII. 



Senatus Academici nomine : 

 I. TREPICIN, h. t. Rector Universitatis. 

 S. VECHOV, h. t. Decanus ordinis historicorum et philologorum. 



P. MITROPHANOV, /*. t. Decanus ordinis physkorum et 



mathematicorum. 



TH. SIGEL, /*. t. Decanus ordinis iurisconsultorum. 

 A. KOLOSOV, h. t. Decanus ordinis medicorum. 



